Laugardagskvöldið 11. janúar næstkomandi verður söngdagskrá Næturgala í Félagsheimilinu Hvammstanga . Tilefnið er að 30 ár eru síðan þeir sungu fyrst saman . Þetta verða því 30 ára afmælis tónleikar og nýársfögnuður . Húsið verður opnað kl. 20:20 og hefst þá fordrykkur , söngdagskráin hefst svo kl. 21 . Dagskráin verður fjölbreytt , allt frá Savanna Tríói , upp í Eurovision og allt þar á milli . Aðgangseyrir 2.500 Kr. allur ágóði rennur til tónlistarskólans . ( enginn posi ) . Næturgalar eru : Karl Sigurgeirsson , Ólafur Jakobsson , Þorbjörn Gíslason og Guðmundur St Sigurðsson . Með þeim leikur hljómsveit sem samsett er af föðurbetrungum þeirra , eins og Þorbjörn orðaði það í stuttu spjalli við Trölla . Hljómsveitin skipa synir þriggja Næturgala , þeir Birkir Þór Þorbjörnsson , Andri Páll Guðmundsson og Geir Karlsson auk tveggja sona Geirs , þeir Hjörtur Gylfi og Karl Ásgeir Geirssynir . Dóttir Ólafs , Elísabet “ Lísa ” Ólafsdóttir mun einnig syngja á skemmtuninni . Saga Næturgala hófst fyrir um 30 árum þegar þeir vinirnir voru að skemmta sér saman á Vertshúsinu á Hvammstanga og tóku lagið saman . Fólk sem til þeirra heyrði þarna á “ Vertanum ” eins og það kallaðist , fór svo í framhaldinu að biðja þá að troða upp við ýmis tækifæri . Sungu þeir oft saman þar til leiðir skildu um árabil en nú eru þeir aftur allir búsettir í Húnaþingi vestra og undanfarnar vikur hafa þeir undirbúið þessa skemmtun .